སྐྱེ་ཁམས་རིག་པ་སྲུང་སྐྱོབ་ཀྱི་ལྟ་བ་ནི་རིག་གནས་དང་རང་བྱུང་ཁམས་གཉིས་ཕན་ཚུན་མཐུན་སྦྱོར་བྱེད་ནུས་འདོན་པ་ལ་ཟེར།རིག་གནས་གང་ཞིག་ཡིན་རུང་རང་བྱུང་དང་མཐུན་པ་ཡིན་ན་འཕེལ་རྒྱས་སུ་འགྲོ་ཐུབ་པ་དང་།རིག་གནས་གང་ཞིག་ཡིན་རུང་རང་བྱུང་ཁམས་ཀྱི་འཕེལ་རྒྱས་དང་མ་མཐུན་ན་རང་ཤུགས་ཀྱིས་ཉམས་རྒུད་དུ་འགྲོ་བ་དང་མེད་པར་ཆགས་འགྲོ།རིག་གནས་དང་དཔལ་འབྱོར་གཉིས་དོ་མཉམ་བྱུང་ན་ནུས་པ་གལ་ཆེན་འདོན་ཐུབ་པ་རེད།རིག་གནས་ཟེར་བ་ནི་མི་རིགས་ཤིག་གིས་རང་གི་མཐའ་སྐོར་གྱི་རང་བྱུང་དང་སྤྱི་ཚོགས་ཀྱི་ཁོར་ཡུག་ལ་མཐུན་གནས་བྱེད་པའི་རིགས་ལམ་གཏན་ཆགས་ཅན་ཞིག་རེད།རིག་གནས་ཀྱི་ནང་དུ་ཤེས་པ་སྣ་ཚོགས་ཤིག་ཡོད་པ་རེད།དེ་ཞིབ་ཏུ་བཤད་ན།མི་རིགས་དེའི་འཇིག་རྟེན་ལྟ་ཚུལ་དང་།ཐོན་སྐྱེད་འཚོ་བའི་བྱེད་སྟངས།སྤྱི་ཚོགས་རྩ་འཛུགས།ཆོས་ལུགས་དད་མོས།ཡུལ་སྲོལ་གོམས་འདྲིས་སོགས་འདུས་ཡོད།